แนวโน้มดัชนีเช้ารีบาวน์กรอบแคบ
นักวิเคราะห์ฯคาดตลาดหุ้นไทยเช้านี้มีโอกาสรีบาวน์ต่อจากวันศุกร์ในทิศทางเดียวกับตลาดต่างประเทศ ให้แนวรับ 900-905 จุด แนวต้าน 925-930 จุด
25 ต.ค. 2554

นักวิเคราะห์ฯคาดตลาดหุ้นไทยเช้านี้มีโอกาสรีบาวน์ต่อจากวันศุกร์ในทิศทางเดียวกับตลาดต่างประเทศ ให้แนวรับ 900-905 จุด แนวต้าน 925-930 จุด          นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ สำนักวิจัยทิสโก้ กล่าวว่า ตลาดหุ้นไทยเช้านี้มีโอกาสรีบาวน์ต่อจากเมื่อวันศุกร์ ซึ่งเป็นไปในทิศทางเดียวกับตลาดหุ้นต่างประเทศ ที่ตอบรับข่าวเชิงบวกเกี่ยวกับการแก้ปัญหาวิกฤตหนี้ยุโรป แม้ในการประชุมเมื่อวันที่ 23 ต.ค. จะยังไม่มีรายละเอียดอะไรออกมา แต่ตลาดฯก็มีความคาดหวังว่าน่าจะได้เห็นมาตรการที่ชัดเจนจากการประชุมรอบสองในวันที่ 26 ต.ค. นี้          อย่างไรก็ตามการรีบาวน์ของดัชนีฯในวันนี้คงไปไม่ได้ไกล และในภาพรวมยังมีความผันผวนสูงจากแรงขายทำกำไรที่จะสลับออกมา เนื่องจากยังถูกกดดันจากปัญหาน้ำท่วมในประเทศ ที่ขณะนี้ได้เริ่มไหลเข้าท่วมในหลายพื้นที่ของกรุงเทพฯ และวันนี้ต้องติดตามการประชุมคณะรัฐมนตรีซึ่งอาจจะมีมาตรการเยี่ยวยาภาคธุรกิจและผู้ประสบภัยออกมา  พร้อมให้แนวรับ 900-905 จุด แนวต้าน 925-930 จุด